
ΑΡΧΑΙΟΛΟΓΙΚΟ  ΜΟΥΣΕΙΟ  ΗΡΑΚΛΕΙΟΥ
                                                          ΔΕΛΤΙΟ ΤΥΠΟΥ
Το Αρχαιολογικό Μουσείο Ηρακλείου συμμετέχοντας στην πανελλήνια επικοινωνιακή δράση του Υπουργείου Πολιτισμού και Αθλητισμού με τίτλο «Πράσινες Πολιτιστικές Διαδρομές – 2017» διοργανώνει κύκλο εκδηλώσεων με τίτλο «Όψεις της θεϊκής υπόστασης στις ποτάμιες πηγές: Σαμπάς, Γαλατάς, Αστρίτσι».  Οι εκδηλώσεις περιλαμβάνουν θεματικές ξεναγήσεις με επίκεντρο συγκεκριμένα εκθέματα που σχετίζονται με το συγκεκριμένο θέμα και μία περιηγητική εκδρομή στα τοπία και τις ανασκαφικές θέσεις όπου βρέθηκαν τα συγκεκριμένα αντικείμενα, στην ευρύτερη περιοχή των πηγών του ποταμού Καρτερού. 

 Συγκεκριμένα θα πραγματοποιηθούν:
1. Πέμπτη, 25 Μαΐου 2017, ώρες έναρξης των ξεναγήσεων 11:00 και 12:00.
Δύο θεματικές ξεναγήσεις στις προθήκες της έκθεσης με επίκεντρο τρεις αναπαραστάσεις ανθρώπινων μορφών που εκτίθενται στο Α.Μ.Η., δηλαδή το άμορφο λίθινο είδωλο από το Σαμπά, το πήλινο ανθρωπόμορφο ειδώλιο καθιστής μορφής εντός οικίσκου από το μινωικό ανάκτορο στον Γαλατά, και τέλος τον κορμό του κολοσσιαίου δαιδαλικού αγάλματος από το Αστρίτσι.
[bookmark: _GoBack]Η συμμετοχή στις ξεναγήσεις θα είναι με δωρεάν είσοδο.

2. Κυριακή, 28 Μαΐου 2017, ώρα έναρξης 9:00.
Περιηγητική εξόρμηση στην ευρύτερη περιοχή των πηγών του ποταμού Καρτερού, την Κυριακή 28 Μαΐου. Επιμέρους στάσεις στο Σαμπά, στο μινωικό ανάκτορο του Γαλατά και στο φαράγγι του Αγίου Ιωάννη στο Αστρίτσι. Στο Σαμπά θα πραγματοποιηθεί ξενάγηση από την ανασκαφέα αρχαιολόγο της ΕΦΑΗ κ. Π. Γκαλανάκη και στο ανάκτορο του Γαλατά θα ξεναγήσει ο επίτιμος Διευθυντής του Α.Μ.Η. κ. Γ. Ρεθεμιωτάκης. Η δράση υλοποιείται με τη συνδρομή της ΕΦΑΗ και του Συνδέσμου Τουριστικών και Ταξιδιωτικών Γραφείων Κρήτης (actta.gr).

Η συμμετοχή στην εκδρομή είναι δωρεάν με απαραίτητη την κράτηση στα τηλέφωνα 2810 - 279000, 279072 και 279073. Θα τηρηθεί σειρά προτεραιότητας. Μετά τη συμπλήρωση των θέσεων στο διαθέσιμο μέσο μεταφοράς, οι ενδιαφερόμενοι μπορούν να ακολουθήσουν την περιήγηση με τα ιδιωτικά τους αυτοκίνητα. 
Σημείο συνάντησης θα είναι το Αρχαιολογικό Μουσείο Ηρακλείου. 
Ξανθουδίδου & Χατζιδάκη, Ηράκλειο Κρήτης, Τκ   71 202, τηλέφωνο :281027900-fax 2810 279001

